แบงก์โน้ตส์
บินไปบินมา
13 ธ.ค. 2554

บินไปบินมา
โดย..ทีมข่าวการเงิน
แม้จะไม่มีแผนแก้ไขน้ำท่วมอย่างไม่เป็นรูปธรรมไปบอกกับนักลงทุนต่างชาติ แต่เดอะโต้ง กิตติรัตน์ ณ ระนอง รองนายกฯ เศรษฐกิจ และ รมว.พาณิชย์ ก็ยังตั้งหน้าตั้งตา จะไปชี้แจงปัญหาน้ำท่วมในไทยให้นานาชาติได้รับรู้
ล่าสุดในวันที่ 14-17 ธ.ค.นี้ ก็จะเดินทางไปประชุมรัฐมนตรีองค์การการค้าโลก (ดับเบิลยูทีโอ) ครั้งที่ 8 ที่กรุงเจนีวา สวิตเซอร์แลนด์ 
เดอะโต้งบอกว่า จะถือโอกาสนี้ชี้แจงให้สมาชิกดับเบิลยูทีโอทราบถึงแนวทางการฟื้นฟูประเทศไทย ภายหลังเหตุการณ์น้ำท่วมใหญ่ผ่านพ้นไปแล้ว 
รวมถึงแผนการบริหารจัดการน้ำให้มีประสิทธิภาพมากขึ้น เพื่อทำให้สมาชิกมั่นใจว่า เหตุการณ์เช่นนี้จะไม่เกิดขึ้นซ้ำอีก
ขยันขนาดนี้ ก็ขอให้ต่างชาติเชื่อจริงๆ ไม่ใช่เชื่อแต่ปากนะท่าน